
Na temelju članka 54. stavka 1. Zakona o ustanovama ( NN 76/93, 29/97, 47/99, 35/08, 127/19 i 151/22) , članka  41. Zakona o predškolskom odgoju i obrazovanju  (NN 10/97, 107/07, 94/13,98/19 i 57/22), Upravno vijeće Dječjeg vrtića Bubamara  Kalinovac, a nakon predhodne  suglasnosti osnivača  Općinskog vijeća općine Kalinovac, KLASA: 601-01/23-01/04, URBROJ: 2137-21-01/01-23-1  od 09. svibnja, 2023. godine  na  4.  sjednici   održanoj dana 26. svibnja, 2023. godine  donosi

S T A T U T

Dječjeg vrtića BUBAMARA 

KALINOVAC
I OPĆE ODREDBE

Članak 1.

Statutom Dječjeg vrtića Bubamara Kalinovac (u daljnjem tekstu: Statut)  uređuju se ustrojstvo dječjeg vrtića, zastupanje i predstavljanje, ovlasti i način odlučivanja pojedinih tijela, vrste i trajanje pojedinih programa, uvjeti i način davanja usluga, radno vrijeme dječjeg vrtića, javnost rada te druga pitanja važna za obavljanje djelatnosti i poslovanja dječjeg vrtića.
Članak 2.

Izrazi koji se u ovom Statutu koriste za osobe u muškom rodu su neutralni i odnose se na muške i na ženske osobe.

Članak 3.

Dječji vrtić Bubamara, Kalinovac   (u daljnjem tekstu Dječji vrtić) javna je predškolska  ustanova koja ostvaruje programe njege, odgoja, obrazovanja zdravstvene zaštite, unapređenja zdravlja, prehrane i socijalne skrbi djece  rane i predškolske dobi, koji su prilagođeni razvojnim potrebama djece te njihovim mogućnostima i sposobnostima.

Na osnovu javnih ovlasti dječji vrtić obavlja sljedeće poslove: 

- upise djece u dječji vrtić i ispise s vođenjem odgovarajuće dokumentacije 

- izdavanje potvrda i mišljenja 

- upisivanje podataka o dječjem vrtiću u zajednički elektronički upisnik. 

Ako dječji vrtić odlučuje o navedenim  poslovima  ili drugim poslovima koje na temelju zakona obavlja na osnovi javnih ovlasti, odlučuje o pravu, obvezi ili pravnom interesu djeteta, roditelja ili skrbnika ili druge fizičke ili pravne osobe, dužan je postupati prema odredbama Zakona o općem upravnom postupku.

Članak 4.

Osnivač i vlasnik  Dječjeg vrtića Bubamara Kalinovac je Općina Kalinovac 
( u daljnjem tekstu: Osnivač ). 
Dječji vrtić je pravna osoba upisan u sudski registar ustanova kod Trgovačkog suda .

II NAZIV I SJEDIŠTE

Članak 5.

Dječji vrtić obavlja svoju djelatnost, posluje i sudjeluje u pravnom prometu pod nazivom: DJEČJI VRTIĆ BUBAMARA KALINOVAC
Dječji vrtić se upisuje i u evidenciju ustanova koju vodi Ministarstvo nadležno  za obrazovanje. 
Dječji vrtić obavlja djelatnost u sjedištu.
Sjedište Dječjeg vrtića je u Kalinovcu, Kolodvorska ulica broj 119 A.

Članak 6.

Dječji vrtić može promijeniti naziv i sjedište odlukom osnivača.

Ako se tijekom obavljanja djelatnosti promijeni naziv ili sjedište dječjeg vrtića ili ako se mijenja odnosno dopunjuje djelatnost vrtića u novim prostorima, odnosno ako se mijenjaju drugi podaci koje osnivački akt sadrži temeljem posebnog zakona, osnivač dječjeg vrtića dužan je izvršiti izmjene osnivačkog akta te podnijeti zahtjev Ministarstvu nadležnom za obrazovanje.
Članak 7.

Dječji vrtić  ističe natpisnu ploču na zgradi u kojoj je njegovo sjedište.

 Natpisna ploča Dječjeg vrtića sadrži: grb Republike Hrvatske, naziv: »REPUBLIKA HRVATSKA« i naziv Dječjeg  vrtića – DJEČJI VRTIĆ BUBAMARA KALINOVAC.
III ZASTUPANJE I PREDSTAVLJANJE

   Članak 8.

Dječji vrtić predstavlja i zastupa ravnatelj.

Ravnatelj organizira i vodi rad i poslovanje Dječjeg vrtića, predstavlja i zastupa Dječji vrtić, te poduzima sve radnje u ime i za račun Dječjeg vrtića sukladno zakonu i ovom Statutu.

Ravnatelj vodi stručni rad Dječjeg vrtića i odgovoran je za obavljanje stručnog rada.

Članak 9.

Ravnatelj može dati punomoć drugoj osobi da zastupa Dječji vrtić u pravnom prometu u granicama svojih ovlasti, sukladno odredbama zakona kojim se ureduju obvezni odnosi.

Članak 10.
U pravnom prometu  Dječji vrtić  koristi  dva pečata   od kojih je jedan sa grbom Republike Hrvatske  te  štambilj.

Pečat s grbom Republike Hrvatske, okruglog  je oblika, promjera 38 mm, na kojem je uz rub ispisan natpis: Republika  Hrvatska, naziv i sjedište vrtića, a u sredini pečata nalazi se grb Republike Hrvatske.

Pečatom  s grbom Republike Hrvatske se ovjeravaju akti koje donosi vrtić  u okviru javnih ovlasti.

Drugi pečat  je okruglog oblika na kojem je uz obod natpis DJEČJI VRTIĆ BUBAMARA KALINOVAC.

Štambilj je četvrtastog oblika  i u njemu je upisan pun naziv i sjedište Dječjeg  vrtića. 

Svaki pečat i štambilj ima svoj broj.

Ravnatelj odlučuje o broju pečata i štambilja.

Članak 11.

Pečatom se ovjeravaju isprave i akti u pravnom prometu i u odnosu prema

tijelima državne uprave i jedinica lokalne samouprave.

Štambilj se upotrebljava za administrativno-financijsko poslovanje  dječjeg vrtića.
IV IMOVINA DJEČJEG VRTIĆA 
     I ODGOVORNOSTI ZA NJEGOVE
     OBVEZE

Članak 12.

Imovinu Dječjeg vrtića čine stvari, prava i novčana sredstva.

Imovinom raspolaže Dječji vrtić pod uvjetom i na način propisan zakonom,

drugim propisima donesenim na temelju zakona i ovim Statutom.

Imovinu Dječjeg vrtića čine zgrade i druge nekretnine te druga sredstva za rad koja su pribavljena od osnivača, stečena pružanjem usluga i prodajom proizvoda ili pribavljena iz drugih izvora.

Osnivač je dužan osigurati sredstva za: materijalne troškove, nabavku opreme, sredstva i pomagala nužna za obavljanje djelatnosti i plaće djelatnika.
Članak 13.

Ako Dječji vrtić u obavljanju svoje djelatnosti ostvari dobit, dužan je upotrebljavati  tu dobit za obavljanje i razvoj svoje djelatnosti, sukladno zakonu i propisima donesenim na temelju zakona.

O raspodjeli dobiti  može odlučivati i osnivač sukladno zakonu.

Članak 14.

Za obveze u pravnom prometu Dječji vrtić odgovara cjelokupnom svojom imovinom.

Osnivač  solidarno i neograničeno odgovara za obveze Dječjeg vrtića.

Članak 15.

Obilježavanje dana Dječjeg vrtića određuje se godišnjim planom i programom rada.

V  DJELATNOST DJEČJEG VRTIĆA

Članak 16.

Djelatnost Dječjeg vrtića je odgoj, obrazovanje, zdravstvena zaštita, prehrana i socijalna skrb djece od navršenih dvanaest mjeseci života do polaska u osnovnu školu.

Djelatnost iz stavka 1. ovog članka Dječji vrtić ostvaruje na temelju odobrenih programa.

U dječjem vrtiću ostvaruju se:
– redoviti programi njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi koji su prilagođeni razvojnim potrebama djece te njihovim mogućnostima i sposobnostima,
– programi za djecu rane i predškolske dobi s teškoćama u razvoju,
– programi za darovitu djecu rane i predškolske dobi,
– programi na jeziku i pismu nacionalnih manjina,
– programi predškole,
– programi ranog učenja stranih jezika i drugi programi umjetničkog, kulturnog, vjerskog i sportskog sadržaja.
Ovisno o potrebama djece i zahtjevima roditelja, dječji vrtić može izvoditi programe sukladne odredbama Državnog pedagoškog standarda predškolskog odgoja i naobrazbe.
Na programe iz stavaka 1. i 2. ovoga članka suglasnost daje ministarstvo nadležno za obrazovanje, a uz zahtjev za izdavanjem suglasnosti obvezno se prilaže pozitivno stručno mišljenje Agencije za odgoj i obrazovanje.
                                                                Članak 17.
Prije polaska u osnovnu školu sva djeca imaju obvezu pohađati program predškole, a dijete koje je ostvarilo pravo odgode upisa u prvi razred na temelju ostvarenog prava obvezno je pohađati program predškole najdulje još jednu pedagošku godinu, odnosno može ostati uključeno u redoviti program predškolskog odgoja i obrazovanja u dječjem vrtiću.

Program predškole za djecu koja pohađaju vrtić integriran je u redoviti program predškolskog odgoja dječjeg vrtića koji se izvodi u odgojno-obrazovnoj skupini za djecu prije polaska u školu, a iznimno u dječjim vrtićima s manjim brojem djece ili dječjim vrtićima s odgojno-obrazovnim skupinama s različitim programima može se izvoditi i u mješovitoj odgojno-obrazovnoj skupini.

Obveznik predškole koji ne pohađa dječji vrtić upisuje program predškole u dječjem vrtiću ili osnovnoj školi najbližima njegovom mjestu stanovanja koji provode program predškole za djecu koja ne pohađaju vrtić.

Dječji vrtić kada izvodi program predškole dužan je djetetu izdati potvrdu o završenom programu predškole radi upisa u osnovnu školu.
 
Članak 18.

Dječji vrtić obavlja djelatnost  ranog i predškolskog odgoja kao javnu službu, a odgojno obrazovni rad obavlja se na hrvatskom jeziku i latiničnom pismu.
Članak 19.

Dječji vrtić može mijenjati djelatnost samo uz suglasnost osnivača.

Ako se tijekom obavljanja djelatnosti za koju je dječji vrtić osnovan proširuje djelatnost izvođenjem novih programa ili dječji vrtić mijenja program, dječji vrtić obvezan je prije početka izvođenja programa podnijeti zahtjev radi davanja suglasnosti  ministarstvu nadležnom za obrazovanje.
Ako se zbog proširenja djelatnosti izvođenjem novih programa ili izmjene programa  mijenja odobreni program rada kao jedan od uvjeta za početak obavljanja djelatnosti, dječji vrtić je dužan prije početka provedbe programa podnijeti zahtjev za izdavanjem rješenja o početku rada u promijenjenim uvjetima.
Nakon pribavljene suglasnosti te nakon izvršnosti rješenja, dječji vrtić može započeti s izvođenjem novih programa odnosno izmijenjenog programa.
Članak 20.

Dječji vrtić obavlja djelatnost na temelju godišnjeg plana i programa rada,

koje donosi za svaku pedagošku godinu.

Godišnjim planom i programom rada obuhvaćaju se programi odgojno obrazovnog rada, programi zdravstvene zaštite djece, prehrane i socijalne skrbi, kao i drugi programi koje Dječji vrtić ostvaruje u dogovoru s roditeljima djece.
Članak 21.

Godišnji plan i program rada donosi Upravno vijeće Dječjeg vrtića najkasnije do 30. rujna tekuće godine.

Dječji vrtić dužan je Osnivaču dostaviti godišnji plan i program rada, te izvješće o njegovu ostvarivanju.

VI   NACIONALNI  KURIKULUM 

     I KURIKULUM DJEČJEG VRTIĆA

                                                                   Članak 22.
Odgoj i obrazovanje djece rane i predškolske dobi ostvaruje se na temelju nacionalnog kurikuluma za rani i predškolski odgoj i obrazovanje (u daljnjem tekstu: Nacionalni kurikulum) i kurikuluma dječjeg vrtića.

Nacionalni kurikulum i okvirni nacionalni kurikularni dokument donosi ministar nadležan za obrazovanje odlukom.

Nacionalni kurikulum predškole (u daljnjem tekstu: kurikulum predškole) utvrđuje načela, odgojno-obrazovne ciljeve i odgojno-obrazovna očekivanja te vrijeme trajanja programa s planom i načinom izvođenja.

Kurikulum predškole donosi ministar nadležan za obrazovanje odlukom te se smatra sastavnim dijelom Nacionalnoga kurikuluma. 

Nacionalni kurikulum i kurikulum predškole su dokumenti na temelju kojih se izrađuje kurikulum dječjeg vrtića.

Upravno vijeće dječjeg vrtića donosi kurikulum dječjeg vrtića u pravilu svakih pet godina, a u skladu s potrebama moguće su njegove dopune i izmjene.

U dječjem vrtiću mogu se, uz suglasnost ministarstva nadležnog za obrazovanje, provoditi eksperimentalni kurikulumi s ciljem unaprjeđenja kvalitete odgojno-obrazovnog rada.

Kurikulum dječjega vrtića razrađen je prema Nacionalnome kurikulumu, a njime se utvrđuju programii njihova namjena, nositelji i načini ostvarivanja programa, vremenik aktivnosti i načini vrednovanja.

Dječji vrtić dužan je osigurati upis djece prema planu upisa koji donosi osnivač, a u skladu s propisanim standardima i normativima Državnog pedagoškog standarda predškolskog odgoja i obrazovanja.

Članak 23.

Dječji vrtić dužan je ustrojiti pedagošku i zdravstvenu dokumentaciju te drugu evidenciju u skladu sa zakonom.

Članak 24.

Dječji vrtić skrbi o zdravstvenom stanju i prehrani djece za vrijeme boravka

djece u Dječjem vrtiću u skladu sa zakonom i propisima donesenim na temelju zakona.

VII  UNUTARNJE USTROJSTVO 
        I NAČIN RADA DJEČJEG VRTIĆA

Članak 25.

Unutarnjim ustrojstvom osigurava se racionalan i djelotvoran rad Dječjeg

vrtića u cilju ostvarivanja djelatnosti  ranog i predškolskog odgoja.

Unutarnjim ustrojstvom Dječjeg vrtića povezuju se svi oblici rada i djelatnosti prema vrsti i srodnosti programa i poslova, kako bi se ostvarili primjereni rezultati rada u procesu ranog i  predškolskog odgoja djece, primjereno zadovoljavanju njihovih potreba i interesa, te rad Dječjeg vrtića kao javne službe.

Pravilnikom o unutarnjem ustrojstvu i načinu rada Dječjeg vrtića pobliže se

ureduje ustrojstvo, radna mjesta u Dječjem vrtiću i rad Dječjeg vrtića kao javne službe.
Članak 26.
Unutarnjim ustrojstvom Dječjeg vrtića osigurava se ostvarivanje  ranog i predškolskog odgoja i drugi odgojno-obrazovni  rad, te  ostali poslovi u koje spadaju administrativno-tehnički i pomoćni poslovi.
Članak 27.
U Dječjem vrtiću ustrojava se i provodi odgojno-obrazovni rad s djecom

raspoređenom u skupine cjelodnevnog boravka, a prema potrebama

mogu se uvesti poludnevni i kraći dnevni boravci, te višednevni boravci djece.

Programi iz stavka 1. ovog članka ustrojavaju se i provode sukladno programskom usmjerenju odgoja i obrazovanja rane i djece  predškolske dobi.
Članak 28.

U Dječjem vrtiću rad s djecom organizira se u jasličkim i vrtićkim odgojnim

skupinama.

Broj djece u odgojnim skupinama i dob djece u pojedinim odgojnim skupinama te normativi neposrednog rada odgajatelja u skupini, ureduju se sukladno osnovama Državnog pedagoškog standarda predškolskog odgoja i obrazovanja.

Članak 29.

Odgojno-obrazovni poslovi ostvaruju se u svezi s odgojno-obrazovnim,

zdravstvenim i socijalnim radom s djecom u odgojnim skupinama i na razini 
Dječjeg vrtića, radi zadovoljavanja potreba i interesa djece te radi poticanja 
i promicanja ranog i predškolskog odgoja u Dječjem vrtiću.

Članak 30.

Administrativni – tehnički i pomoćni  poslovi(ostali poslovi)
ustrojavaju se radi ostvarivanja djelatnosti Dječjeg vrtića kao javne službe,

uspostavljanja propisane dokumentacije i evidencije, ostvarivanja prava roditelja i djece, javnosti rada Dječjeg vrtića, obavljanja računovodstveno-financijskih i drugih administrativno-stručnih poslova potrebnih za rad i poslovanje Dječjeg vrtića te ostvarivanje prava i obveza djelatnika Dječjeg vrtića.
Članak 31.

Pomoćnim  poslovima osiguravaju se primjereni tehnički i drugi

uvjeti za ostvarivanje plana i programa te drugi potrebiti uvjeti za rad i 
poslovanje Dječjeg vrtića prema propisanim normativima i standardima rada.
Članak 32.

Tjedno radno vrijeme Dječjeg vrtića raspoređuje se prema potrebama ostvarivanja djelatnosti  ranog i predškolskog odgoja te zadovoljavanja potreba djece i njihovih roditelja, građana i drugih pravnih osoba, u pravilu pet radnih dana. Rad subotom organizira se prema potrebama korisnika, a u skladu s odlukama Osnivača.

Dnevno radno vrijeme  usklađuje se prema  dobi djece i potrebama zaposlenih roditelja. 
Uredovno se vrijeme može preraspodijeliti u okviru 40-satnog radnog tjedna ako se rad  organizira subotom.

Radno vrijeme Dječjeg vrtića za djecu koja su na ostvarivanju programa traje sukladno vrsti, sadržaju i trajanju programa.

Članak 33.

Dnevni odmor za radnike Dječjeg vrtića organizira se tako da se osigurava

ostvarivanje programa, nadzor nad djecom te omogući kontakt sa strankama.

Uredovno vrijeme za rad sa strankama, posebno s roditeljima djece odnosno njihovim skrbnicima, određuje se sukladno potrebama djece i njihovih roditelja odnosno skrbnika, te lokalnim prilikama, tako da se korisnicima i drugim građanima omogući da i izvan svog radnog vremena mogu obavljati potrebne poslove u Dječjem vrtiću, odnosno da mogu dovesti i odvesti djecu iz Dječjeg vrtića prema svojim radnim uvjetima.

Članak 34.

Tjedni i dnevni raspored radnog vremena, dnevni odmor te uredovno vrijeme za rad sa strankama, roditeljima odnosno skrbnicima djece te drugim građanima,utvrđuje se godišnjim planom i programom rada, u skladu s odlukama osnivača i općim aktima Dječjeg vrtića.

Dječji vrtić je dužan, putem sredstava javnog priopćavanja, na oglasnoj ploči

Dječjeg vrtića i na drugi prikladan način obavijestiti javnost o radnom vremenu,odnosno uredovnom vremenu za rad sa roditeljima odnosno skrbnicima te drugim strankama.

Članak 35.

Ostvarivanje prava i obveza roditelja odnosno skrbnika djece ureduje se
posebnim pravilnikom o upisu djece i ostvarivanju prava i obveza korisnika usluga u skladu sa zakonom, propisima donesenim na temelju zakona i ovim Statutom.

VIII UPRAVLJANJE DJEČJIM VRTIĆEM
Članak 36.

Dječjim vrtićem upravlja Upravno vijeće.

Upravno vijeće ima pet (5) članova:

- jedan (1)član  upravnog vijeća bira se iz reda odgojitelja i stručnih suradnika Dječjeg vrtića,

- tri (3)člana imenuje izvršno tijelo osnivača načelnik općine Kalinovac. 
Član upravnog vijeća kojeg imenuje izvršno tijelo osnivača treba imati završen najmanje preddiplomski sveučilišni studij ili stručni studij na kojem se stječe najmanje 180 ECTS bodova i ne može biti radnik dječjeg vrtića u kojem se upravno vijeće imenuje. 
- jednog (1) člana Upravnog vijeća biraju roditelji djece korisnika usluga Dječjeg vrtića.

Mandat članova Upravnog vijeća traje četiri godine i oni ponovno mogu biti imenovani odnosno birani. 
Članak 37.

Odgojitelj i stručni suradnici biraju jednog člana Upravnog vijeća na sjednici

Odgojiteljskog vijeća tajnim glasovanjem.

Svaki član Odgojiteljskog vijeća može predlagati ili biti predložen za člana

Upravnog vijeća.

Članak 38.

Za provedbu izbora Odgojiteljsko vijeće osniva izborno povjerenstvo koje ima predsjednika i dva člana.

Članak 39.

Izborno povjerenstvo:
·  potvrđuje listu kandidata,

·  izrađuje glasački listić koji obvezno sadrži naznaku da se  vrši izbor članova  Upravnog vijeća, broj članova koji se bira, te imena i prezimena kandidata prema utvrđenoj listi,

·  izrađuje popis članova Odgojiteljskog vijeća koji imaju       

pravo glasovati,               
·  osigurava tajnost i zakonitost glasovanja,

·  utvrđuje rezultate glasovanja i podnosi izvješće 

             Odgojiteljskom vijeću.    

Izborno povjerenstvo na temelju podataka iz kandidacijske liste sastavlja

izbornu listu.

U izbornoj listi kandidati se navode abecednim redom.

Članak 40.

Glasovanje je tajno.

Glasovanje je pravovaljano ako je glasovanju pristupila natpolovična većina 
članova Odgojiteljskog vijeća.

Glasovanju moraju biti nazočni svi članovi izbornog povjerenstva.

Članak 41.

Nakon završetka glasovanja izborno povjerenstvo sastavlja listu s imenima kandidata prema broju dobivenih glasova.

S listom iz stavka 1. ovog članka izborno povjerenstvo neposredno upoznaje odgojiteljsko vijeće uz priloženi zapisnik i kompletni izborni materijal.

Za člana Upravnog vijeća izabran je kandidat koji je dobio najveći broj glasova od prisutnih članova Odgojiteljskog vijeća.

Ako dva ili više kandidata dobiju isti  broj glasova,  izabran je kandidat  s manjim  rednim brojem na glasačkom listiću.

Članak 42.

Prihvaćena lista s imenima kandidata prema broju dobivenih glasova objavljuje se na oglasnoj ploči Dječjeg vrtića, a izabranom  kandidatu  daje se potvrda o izboru.

Članak 43.

Članovi Upravnog vijeća koje imenuje Osnivač iz reda javnih djelatnika, biraju se na način propisan aktom  Osnivača.

Članak 44.

Člana Upravnog vijeća – predstavnika roditelja – korisnika usluga Dječjeg vrtića, biraju roditelji na sastanku roditelja.  Svaki roditelj može predložiti i biti predložen za člana Upravnog vijeća, odnosno istaknuti svoju kandidaturu. 
O predloženim kandidatima glasuje se javno  dizanjem ruku.
Za člana Upravnog vijeća izabran je kandidat koji je dobio najveći broj glasova nazočnih roditelja.

Izbori su pravovaljani ako je sastanku nazočno najmanje 10% roditelja. Na sastanku roditelja  o provedenim izborima vodi se zapisnik. 

Članak 45.

Izbori za članove Upravnog vijeća moraju se održati najmanje 15 dana prije isteka mandata članova Upravnog vijeća.

Nakon izbora članova Upravnog vijeća iz reda odgojitelja i stručnih suradnika Dječjeg vrtića te određivanja predstavnika osnivača i roditelja korisnika usluga Dječjeg vrtića, saziva se prva  konstituirajuća sjednica Upravnog vijeća.

Prvu sjednicu Upravnog vijeća saziva ravnatelj.
Na prvoj sjednici verificiraju se mandati izabranih odnosno imenovanih

članova Upravnog vijeća.

Na prvoj sjednici Upravnog vijeća bira se predsjednik Upravnog vijeća i njegov zamjenik.
Članak 46.

Predsjednika Upravnog vijeća biraju članovi  javnim glasovanjem na vrijeme od četiri godine. 
 Za predsjednika može ponovno biti imenovana ista osoba.

Za predsjednika može biti izabran svaki član Upravnog vijeća.
Članak 47.

Predsjednik Upravnog vijeća priprema, saziva te vodi sjednice vijeća.

U slučaju kad je predsjednik Upravnog vijeća spriječen, pripremu i vođenje obavlja član vijeća kojega je za to pismeno ovlastio predsjednik.

Predsjednik je dužan sazvati sjednicu vijeća i na pismeni zahtjev trećine članova vijeća.

Članak 48.

U p r a v n o  v i j e ć e

1. Donosi na prijedlog ravnatelja:

- Statut uz suglasnost Osnivača,

- Pravilnik o unutarnjem ustrojstvu i načinu rada Dječjeg vrtića, uz suglasnost  Osnivača,

- ostale opće akte dječjeg vrtića 

- Godišnji plan i program rada ,

- Kurikulum dječjeg vrtića
- donosi prijedlog financijskog plana na prijedlog ravnatelja

- donosi konačni financijski plan ako je različit od dostavljenog prijedloga

- donosi  polugodišnje financijske izvještaje na prijedlog ravnatelja najkasnije u roku od 30 dana od njihove predaje sukladno važećim propisima kojima je uređeno predavanje financijskih izvještaja u sustavu proračuna

 - traži suglasnost osnivača za Odluku o raspodjeli rezultata u slučaju utjecaja na povećanje ili smanjenje prihoda i primitaka, rashoda i izdataka u godini u kojoj se donosi, 

  - donosi Odluku o raspodjeli rezultata koja zahtijeva izmjene i dopune financijskog plana

  - daje ovlaštenje ravnatelju za donošenje Odluka o raspodjeli  rezultata ali do određenog iznosa utvrđenog Odlukom upravnog vijeća

- Odluke o zasnivanju i prestanku radnog odnosa, osim o zasnivanju radnog odnosa  na određeno vrijeme do 60 dana  sukladno zakonu i ovom Statutu.

2. Odlučuje uz suglasnost Osnivača

- o stjecanju, opterećivanju ili otuđivanju nekretnina,

- o stjecanju, opterećivanju ili otuđivanju pokretne imovine  čija pojedinačna vrijednost   prelazi 2654,46 eura,

- o raspodjeli dobiti u skladu s odlukama Osnivača,

- promjeni djelatnosti Dječjeg vrtića,

- o davanju u zakup objekta i prostora Dječjeg vrtića ili mijenjanju namjene objekta i prostora,

- o upisu djece u vrtić i o mjerilima upisa. 

-  o osnivanju druge pravne osobe.
3. Predlaže i podnosi  Osnivaču:

- promjenu naziva i sjedišta Dječjeg vrtića,

- statusne promjene,

- prijedlog za imenovanje i razrješenje ravnatelja,

- izvješće i program rada Dječjeg vrtića.

4. Odlučuje:

-  o raspodjeli dobiti za obavljanje i razvoj djelat​nosti Dječjeg vrtića,
-  o pojedinačnim pravima zaposlenika u drugom stupnju, ako zakonom ili drugim propisom nije drugačije propisano,
-  o ulaganju i nabavi opreme, te nabavi osnovnih sredstava čija je pojedinačna vrijed​nost   od 2654,46 eura do 5308,91 eura
 - o opterećivanju ili otuđivanju pokretne imovine Dječjeg vrtića čija je vrijednost u iznosu do  2654,46 eura, o drugim pitanjima predviđenim općim aktima Dječ​jeg vrtića.
5. Razmatra:

- predstavke i prijedloge građana o pitanjima od interesa za rad Dječjeg vrtića.

6. Predlaže ravnatelju:

- mjere u cilju ostvarivanja politike poslovanja Dječjeg vrtića,

- osnovne smjernice za rad i poslovanje Dječjeg vrtića.

Upravno vijeće razmatra i odlučuje o drugim pitanjima u skladu sa zakonom, ovim Statutom i drugim općim aktima Dječjeg vrtića.

Članak 49.

Upravno vijeće može pravovaljano odlučivati ako je na sjednici nazočna 

najmanje polovica članova, a za prijedlog imenovanja i razrješenja ravnatelja i za donošenje Statuta i Pravilnika o unutarnjem ustrojstvu i načinu rada Dječjeg vrtića, te Godišnjeg plana i programa rada  i Kurikuluma Dječjeg vrtića sjednici mora biti nazočno najmanje dvije trećine članova.

Upravno vijeće odluke donosi natpolovičnom većinom glasova svih članova.
Odluke Upravnog vijeća potpisuje predsjednik.

Članak 50.

U radu Upravnog vijeća sudjeluje bez prava odlučivanja ravnatelj Dječjeg vrtića.

Sjednicama Upravnog vijeća mogu biti nazočne i druge osobe koje pozovu predsjednik vijeća i ravnatelj Dječjeg vrtića, ili se pozovu prema zaključku Upravnog vijeća
Članak 51.

Članu Upravnog vijeća prestaje dužnost ako:

- sam zatraži razrješenje,

- ne ispunjava dužnosti člana odnosno predsjednika,

- svojim ponašanjem povrijedi ugled i dužnost koju obnaša,
- izgubi pravo na obavljanje dužnosti,
Postupak za utvrđivanje prijedloga za razrješenje dužnosti člana Upravnog

vijeća pokreće vijeće ili tijelo koje ga je imenovalo.

Odluku o razrješenju donosi tijelo koje je izabralo odnosno imenovalo člana

Upravnog vijeća.

U slučaju razrješenja člana Upravnog vijeća novi član imenuje se u roku 30

dana i na vremensko razdoblje koje je prestalo u mandatu članu Upravnog 
vijeća koji je razriješen.

Članak 52.

Predsjednik i članovi Upravnog vijeća imaju pravo na naknadu u skladu s odlukom Osnivača.

Članak 53.

Sazivanje sjednica, utvrđivanje dnevnog reda, način rada i odlučivanja Upravnog vijeća pobliže se određuje Poslovnikom.

IX RAVNATELJ DJEČJEG VRTIĆA

Članak 54.
 Ravnatelj je poslovodni i stručni voditelj vrtića .
 Ravnatelj obavlja poslove utvrdene Zakonom, aktima donesenima na     temelju Zakona i Statuta, a naročito:
· organizira i vodi rad i poslovanje dječjeg vrtića,

· predstavlja i zastupa dječji vrtić,

· poduzima pravne mjere u ime i za račun dječjeg vrtića u granicama svojih ovlasti,

· odgovara za zakonitost rada dječjeg vrtića,

· odgovara za financijsko poslovanje dječjeg vrtića,

· predlaže godišnji plan i program i kurikulum dječjeg vrtića

· poduzima mjere neophodne za izvršavanje godišnjeg plana i programa rada i kurikuluma dječjeg vrtića
· nadzire primjenu zakona i općih akata,

· provodi odluke upravnog vijeća, Odgojiteljskog vijeća, Osnivača, državnih i drugih nadležnih tijela i ustanova, 

· donosi odluke u svezi s radom i poslovanjem dječjeg vrtića u granicama svojih ovlasti

· donosi odluke o zasnivanju radnog odnosa na određeno vrijeme do 60 dana i sklapa ugovor o radu na određeno vrijeme bez objavljivanja natječaja u skladu sa Zakonom o predškolskom odgoju i obrazovanju,

· predlaže Upravnom vijeću donošenje odluke o zasnivanju i prestanku radnog odnosa 

· sklapa ugovore o radu i otkazuje ugovore o radu za sve radnike,

· potpisuje ugovore o radu i druge akte dječjeg vrtića za koje je ovlašten

· podnosi izvješća o radu i poslovanju Upravnom vijeću, Osnivaču i drugim nadležnim tijelima

· predlaže Upravnom vijeću unutarnje ustrojstvo dječjeg vrtića

· organizira rad i raspored radnika

· odobrava službena putovanja i druge opravdane izostanke s rada

· osniva stručne skupine kao pomoćna tijela u radu dječjeg vrtića

· odlučuje o  ulaganju i nabavi opreme te nabavi osnovnih sredstava  i druge pokretne imovine čija pojedinačna vrijednost iznosi do 
                  2654,46 eura.
Članak 55.

(1) Za ravnatelja dječjeg vrtića može biti imenovana osoba koja ispunjava sljedeće uvjete:

– završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,

– položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. ovoga Zakona,

– najmanje pet godina radnog iskustva u predškolskoj ustanovi na radnome mjestu odgojitelja ili stručnog suradnika.

Za ravnatelja dječjeg vrtića ne može biti imenova osoba za čiji rad u dječjem vrtiću postoje zapreke iz članka 25. Zakona o predškolskom odgoju i  obrazovanju i zapreke iz stavka 39. stavka 2. Zakona o ustanovama. 

Ravnatelja imenuje i razrješava načelnik Općine Kalinovac na prijedlog Upravnog vijeća.

Ravnatelj se imenuje na razdoblje od pet  godina.

Ista osoba može biti ponovno imenovana.

Članak 56.

Natječaj za ravnatelja raspisuje i provodi Upravno vijeće.

Natječaj se raspisuje dva mjeseca prije isteka mandata na koji je ravnatelj imenovan.

Natječaj traje 8 dana od dana objave.

Natječaj se objavljuje  na mrežnim stranicama vrtića i Narodnim novinama. 
U natječaju se objavljuju uvjeti koje mora ispunjavati kandidat, vrijeme na

koje se imenuje, rok za prijave i rok u kojem će prijavljeni  kandidati biti izvješteni o izboru, a koji nije duži od 45 dana od dana isteka roka za primanje prijava.

Članak 57.

Nakon isteka roka za podnošenje prijave na natječaj Upravno vijeće  utvrdit će prijedlog za imenovanje ravnatelja i dostaviti ga s potrebnom dokumentacijom načelniku općine Kalinovac. 
Upravno vijeće utvrđuje prijedlog imenovanja ravnatelja natpolovičnom

većinom glasova, te isti upućuje osnivaču na donošenje odluke o imenovanju.
Svoj prijedlog o imenovanju ravnatelja Upravno vijeće treba obrazložiti.

S imenovanim ravnateljem sklapa se ugovor o radu na neodređeno vrijeme na način i pod uvjetima koje odredi Osnivač.

Članak 58.

Upravno vijeće,  dužno je u roku određenom u natječaju obavijestiti svakog prijavljenog kandidata o izboru i dati mu pouku o njegovu pravu da pregleda natječajni materijal i da u roku od petnaest dana od dana primitka obavijesti može zahtijevati sudsku zaštitu kod nadležnog suda.

Osoba koja je podnijela prijavu na natječaj može pobijati tužbom odluku o izboru zbog bitne povrede postupka ili zbog toga što izabrani kandidat ne ispunjava uvjete koji su objavljeni u natječaju.

Nezadovoljni kandidat za izbor ravnatelja svoje pravo može ostvariti tužbom kod Općinskog suda.
Članak 59.

Ako se na raspisani natječaj nitko ne prijavi ili nitko od prijavljenih kandidata ne bude izabran, natječaj će se ponoviti.
Do imenovanja ravnatelja Dječjeg vrtića na temelju ponovljenog natječaja imenovat će se vršitelj dužnosti ravnatelja Dječjeg vrtića  ali najduže do godinu dana.
S osobom imenovanom za ravnatelja dječjeg vrtića sklapa se ugovor o radu na rok od pet godina u punom radnom vremenu.

Osobi imenovanoj za ravnatelja dječjeg vrtića, koja je prije imenovanja imala ugovor o radu na neodređeno vrijeme za poslove odgojitelja ili stručnog suradnika u dječjem vrtiću nakon isteka mandata omogućit će se povratak na radno mjesto za koje je imala sklopljen ugovor o radu na neodređeno vrijeme.

Osoba imenovana za ravnatelja pravo iz prethodnog stavka  ostvaruje najduže do isteka dva uzastopna mandata.

Osobu imenovanu za ravnatelja do povratka na poslove zamjenjuje osoba u radnom odnosu koji se zasniva na određeno vrijeme.

Na prijedlog upravnog vijeća dječjeg vrtića vršitelja dužnosti ravnatelja imenuje i razrješava 
Za vršitelja dužnosti ravnatelja može biti imenovana osoba koja ispunjava sljedeće uvjete:

– završen studij odgovarajuće vrste za rad na radnome mjestu odgojitelja ili stručnog suradnika u dječjem vrtiću, a koji može biti:

a) sveučilišni diplomski studij ili

b) integrirani preddiplomski i diplomski sveučilišni studij ili

c) specijalistički diplomski stručni studij ili

d) preddiplomski sveučilišni studij za odgojitelja ili

e) stručni studij odgovarajuće vrste, odnosno studij odgovarajuće vrste kojim je stečena viša stručna sprema odgojitelja u skladu s ranijim propisima,

– položen stručni ispit za odgojitelja ili stručnog suradnika, osim ako nemaju obvezu polagati stručni ispit u skladu s člankom 56. ovoga Zakona.

Za vršitelja dužnosti ravnatelja ne može biti imenova osoba za čiji rad u dječjem vrtiću postoje zapreke iz članka 25. ovoga Zakona.

Članak 60.

Ako ravnatelj ne ispunjava zakonom utvrđene obveze, načelnik općine Kalinovac  na prijedlog Upravnog vijeća ili tijela koje je utvrdilo nepravilnosti i nezakonitosti u radu ravnatelja razriješit će ravnatelja i imenovati drugu osobu.

Ravnatelj ustanove može biti razriješen prije isteka vremena na koje je imenovan u slijedećim slučajevima: 
1. ako ravnatelj sam zatraži razrješenje u skladu s ugovorom o radnom odnosu,

2. ako nastanu takvi razlozi koji po posebnim propisima ili propisima kojima se uređuju radni odnosi dovode do prestanka ugovora o radu,

3. ako ravnatelj ne postupa po propisima ili općim aktima vrtića, ili neosnovano ne izvršava odluke organa vrtića ili postupa protivno njima,

4. ako ravnatelj svojim nesavjesnim ili nepravilnim radom prouzroči  vrtiću  veću štetu ili ako zanemaruje ili nesavjesno obavlja svoje dužnosti tako da su nastale ili mogu nastati veće smetnje u obavljanju djelatnosti vrtića.

5. ako nastanu okolnosti iz članka 39. stavka 2.  Zakona o ustanovama.
U slučaju razrješenja ravnatelja imenovat će se vršitelj dužnosti ravnatelja, a vrtić je dužan raspisati natječaj za ravnatelja u roku od 30 dana od dana imenovanja vršitelja dužnosti.
Članak  61.

Razriješena osoba može odluku o razrješenju pobijati tužbom pred nadležnim sudom u roku od trideset dana od dana zaprimanja odluke o razrješenju ako smatra da nisu postojali razlozi za razrješenje iz članka 44. stavka 2.  Zakona  ustanovama ili da je u postupku donošenja odluke o razrješenju došlo do povrede koja je značajno utjecala na ishod postupka.

Upravno vijeće dužno je u roku određenom u natječaju obavijestiti svakog prijavljenog kandidata o izboru i dati mu pouku o njegovu pravu da pregleda natječajni materijal i da u roku od petnaest dana od dana primitka obavijesti može zahtijevati sudsku zaštitu kod nadležnog suda.

Osoba koja je podnijela prijavu na natječaj može pobijati tužbom odluku o imenovanju zbog bitne povrede postupka ili zbog toga što izabrani kandidat ne ispunjava uvjete koji su objavljeni u natječaju.

O tužbi odlučuje sud nadležan za radne sporove.

Članak 62.

Ravnatelja vrtića u slučaju privremene spriječenosti u obavljanju ravnateljskih poslova zamjenjuje osoba iz reda članova  odgojiteljskog vijeća.

Osobu iz stavka 1. ovog članka određuje  pisanom odlukom Upravno vijeće, a najkasnije u roku od tri (3) dana od dana spriječenosti ravnatelja. 

Osoba koja zamjenjuje ravnatelja ima prava i dužnost obavljati one poslove ravnatelja čije se izvršenje ne može odgoditi do ravnateljeva povratka.

X STRUČNO TIJELO DJEČJEG VRTIĆA- ODGOJITELJSKO VIJEĆE 
Članak 63.

Stručno tijelo Dječjeg vrtića je Odgojiteljsko vijeće.

Odgojiteljsko vijeće čine svi odgojitelji, stručni suradnici i zdravstveni djelatnici koji ostvaruju program predškolskog odgoja.

Odgojiteljsko vijeće:
- sudjeluje u utvrđivanju plana i programa rada Dječjeg vrtića,
- prati njegovo ostvarivanje, 
- raspravlja i odlučuje o stručnim pitanjima rada,

- promiče i potiče stručni rad,
- predlaže nabavu potrebite opreme i pomagala

- te obavlja i druge poslove utvrđene zakonom i općim aktima Dječjeg vrtića.

Odgojiteljskom vijeću predsjedava ravnatelj ili osoba ovlaštena s njegove strane.

Članak 64.

Odgojiteljsko vijeće radi na sjednicama koje su obavezne za sve njegove članove. Sjednice odgojiteljskog vijeća  saziva ravnatelj.
Sjednice se održavaju prema potrebi, a ne manje od 4 puta tijekom pedagoške godine. Sjednice se moraju obavezno održati na početku i na kraju pedagoške godine.
Odluke  na sjednicama se donose javnim glasovanjem, većinom glasova ukupnog broja članova Vijeća.

Na sjednicama se vodi zapisnik.  Zapisnik potpisuje ravnatelj i zapisničar.
Rad odgojiteljskog vijeća pobliže se određuje Poslovnikom
XI RODITELJI – SKRBNICI DJECE

Članak 65.

Glede što uspješnijeg ostvarivanja ciljeva  ranog i predškolskog odgoja i obrazovanja, Dječji vrtić surađuje s roditeljima odnosno skrbnicima djece korisnika usluga.

Suradnja s roditeljima ili skrbnicima ostvaruje se na individualnim  razgovorima, roditeljskim sastancima i na drugi pogodan način.

Roditelji su odgovorni za praćenje rada i napredovanja djece i o svim uočenim problemima dužni su pravodobno izvijestiti Dječji vrtić.

Međusobna prava i obaveze Dječji vrtić ureduje posebnim Pravilnikom.

XII FINANCIJSKO POSLOVANJE

Članak 66.

Osnivač Dječjeg vrtića dužan je osigurati sredstva za osnivanje i rad.
Dječji vrtić naplaćuje usluge od roditelja, odnosno skrbnika djece sukladno

mjerilima propisanim od strane Osnivača.

Financijsko poslovanje Dječjeg vrtića odvija se prema zakonu i propisima

donesenim na temelju zakona.

Članak 67.

Za svaku godinu Dječji vrtić  donosi Financijski plan i financijsko izvješće, te

iste dostavlja Osnivaču.

XIII  OPĆI I POJEDINAČNI  AKTI  

Članak 68.

Opći akti Dječjeg vrtića su:

- Statut

- Pravilnik o unutarnjem ustrojstvu i načinu rada vrtića
- Pravilnik o radu 
- Pravilnik o upisu djece i pravima i obvezama korisnika usluga

- Pravilnik o zaštiti od požara

- Pravilnik o zaštiti na radu

- Poslovnik o radu Upravnog vijeća

-Poslovnik o radu Odgojiteljskog vijeća 

- drugi opći akti sukladno Zakonu.
Članak 69.

Ravnatelj dječjeg vrtića dužan je Statut i pravilnik o unutarnjem ustrojstvu dostaviti županijskom uredu nadležnom za obrazovanje u roku od 8 dana od dana donošenja.

Opći akti stupaju na snagu osmog dana od dana objave na Oglasnoj ploči Dječjeg vrtića, ako nije drugačije propisano  zakonom ili općim aktom.

Opći akti mogu stupiti na snagu najranije dan nakon dana objave na oglasnoj ploči dječjeg vrtića. 

Članak 70.
Inicijativu za donošenje općih akata, njihovih izmjena i dopuna može dati svaki radnik Dječjeg vrtića.

Autentično tumačenje općih akata daje Upravno vijeće.
Opće akte potpisuje predsjednik Upravnog vijeća.

Članak 71.

Pojedinačne akte donosi Upravno vijeće i ravnatelj.
U pojedinačne akte spadaju odluke kojima se uređuju pojedina prava i interesi radnika i korisnika usluga.

Pojedinačni akti stupaju na snagu i izvršavaju se nakon donošenja.

Članak 72.

Na sjednicama Upravnog i Odgojiteljskog vijeća vodi se zapisnik.

Zapisnikom se potvrđuje oblik i sadržaj rada navedenih tijela.

Zapisnik sadrži temeljne podatke o radu tijela na sjednici.

U zapisniku se mora utvrditi :
· datum održavanja sjednice,

· mjesto održavanja sjednice,

· broj članova tijela i drugih nazočnih na sjednici (utvrditi kvorum),
· broj nenazočnih članova,
· dnevni red,

· odluke i zaključke koji su doneseni,

· broj članova koji su glasovali za odluku, 

· broj članova koji su protiv donesene odluke, 

· broj suzdržanih  članova, 

Zapisnik mora biti jasan, potpun i istinit. Mora točno izražavati tijek rada i bit odluka, odnosno stavova sa sjednice.
XIV  RADNICI DJEČJEG VRTIĆA
Članak 73.

1. Odgojno obrazovni radnici i ostali radnici
U dječjem vrtiću na poslovima njege, odgoja i obrazovanja, socijalne i zdravstvene zaštite  i unapređenja zdravlja te skrbi o djeci rade sljedeći odgojno-obrazovni radnici: odgojitelj i stručni suradnici te medicinska sestra kao zdravstvena voditeljica.
 Osim odgojno-obrazovnih radnika iz stavka 1. ovoga članka, u dječjim vrtićima rade i druge osobe koje obavljaju administrativno-tehničke i pomoćne poslove (u daljnjem tekstu: ostali radnici).
 Odgojno-obrazovni radnici u dječjem vrtiću moraju imati odgovarajuću vrstu i razinu obrazovanja te utvrđenu zdravstvenu sposobnost za obavljanje poslova iz stavka 1. ovoga članka.
 Odgovarajuću vrstu obrazovanja odgojno-obrazovnih radnika te razinu i vrstu obrazovanja ostalih radnika u dječjem vrtiću pravilnikom propisuje ministar nadležan za obrazovanje.
Članak 74.
2. Zasnivanje radnog odnosa u dječjem vrtiću

  Radni odnos u dječjem vrtiću zasniva se ugovorom o radu na temelju natječaja.
 Odluku o objavi natječaja donosi Upravno vijeće.
 Natječaj se objavljuje na mrežnim stranicama i oglasnim pločama Hrvatskog zavoda za zapošljavanje, te mrežnim stranicama i oglasnim pločama Dječjeg vrtića, a rok za primanje prijava kandidata ne može biti kraći od osam dana.
Iznimno od stavka 1. ovoga članka, radni odnos može se zasnovati ugovorom o radu i bez natječaja:
        – kad obavljanje poslova ne trpi odgodu, do zasnivanja radnoga odnosa na temelju natječaja, ali ne dulje od 60 dana,
       – kad potreba za obavljanjem poslova ne traje dulje od 60 dana.

       – do punog radnog vremena, s radnikom koji u predškolskoj ustanovi ima zasnovan radni odnos na neodređeno vrijeme u nepunom radnom vremenu,

        – u slučaju izmjene ugovora o radu radnika koji u predškolskoj ustanovi ima zasnovan radni odnos na neodređeno vrijeme, a kojim se mijenja naziv posla, odnosno popis ili opis poslova.

 Ako se na natječaj ne javi osoba koja ispunjava uvjete iz članka 24. ovoga Zakona, natječaj će se ponoviti u roku od pet mjeseci, a do zasnivanja radnog odnosa na osnovi ponovljenog natječaja radni se odnos može zasnovati s osobom koja ne ispunjava propisane uvjete.
        S osobom iz stavka 5. ovoga članka sklapa se ugovor o radu na određeno vrijeme, do popune radnog mjesta na temelju ponovljenog natječaja s osobom koja ispunjava propisane uvjete, ali ne dulje od pet mjeseci.
      Odluku o zasnivanju i prestanku radnog odnosa donosi Upravno vijeće na prijedlog ravnatelja.
 Iznimno od stavka 7. ovoga članka, u slučaju kada je zbog obavljanja poslova koji ne trpe odgodu potrebno zaposliti osobu, o zasnivanju radnog odnosa odlučuje ravnatelj.
                                                                       Članak 75.
 Radni odnos u dječjem vrtiću ne može zasnovati osoba koja je pravomoćno osuđena na kaznu zatvora (neovisno o tome je li izrečena uvjetna ili bezuvjetna kazna) za neko od kaznenih djela počinjenih s namjerom protiv života i tijela, protiv Republike Hrvatske, protiv pravosuđa, protiv javnog reda, protiv imovine, protiv službene dužnosti, protiv čovječnosti i ljudskog dostojanstva, protiv osobne slobode, protiv spolne slobode, spolnog zlostavljanja i iskorištavanja djeteta, protiv braka, obitelji i djece, protiv zdravlja ljudi, protiv opće sigurnosti, krivotvorenja, te bilo koje drugo kazneno djelo počinjeno na štetu djeteta ili korištenjem djeteta ili maloljetne osobe, osim ako je nastupila rehabilitacija prema posebnom zakonu.
      Radni odnos u dječjem vrtiću ne može zasnovati ni osoba protiv koje se vodi kazneni postupak za neko od kaznenih djela navedenih u stavku 1. ovoga članka.
      Radni odnos u dječjem vrtiću ne može zasnovati osoba koja je pravomoćno osuđena za neko od prekršajnih djela za nasilničko ponašanje, osim ako je nastupila rehabilitacija prema posebnom zakonu.
     Radni odnos u dječjem vrtiću ne može zasnovati ni osoba protiv koje se vodi prekršajni postupak za neko od prekršajnih djela navedenih u stavku 3. ovoga članka.
     Ako osoba u radnom odnosu u dječjem vrtiću bude pravomoćno osuđena za neko od kaznenih djela iz stavka 1. ovoga članka ili neko od prekršajnih djela iz stavka 3. ovoga članka, dječji vrtić kao poslodavac otkazat će ugovor o radu bez obveze poštivanja propisanog ili ugovorenog otkaznog roka izvanrednim otkazom ugovora o radu, u roku od 15 dana od dana saznanja za pravomoćnu osudu, a nakon isteka tog roka redovitim otkazom ugovora o radu uvjetovanim skrivljenim ponašanjem radnika, u kojem će slučaju poslodavac, istodobno uz otkazivanje ugovora o radu, od radnika zahtijevati da odmah prestane raditi tijekom otkaznog roka.
        Ako dječji vrtić kao poslodavac sazna da je protiv osobe u radnom odnosu u dječjem vrtiću pokrenut i vodi se kazneni postupak za neko od kaznenih djela iz stavka 1. ovoga članka ili prekršajni postupak za neko od prekršajnih djela iz stavka 3. ovoga članka, udaljit će osobu od obavljanja poslova do obustave kaznenog, odnosno prekršajnog postupka, odnosno najduže do pravomoćnosti sudske presude, uz pravo na naknadu plaće u visini dvije trećine prosječne mjesečne plaće koju je osoba ostvarila u tri mjeseca prije udaljenja od obavljanja poslova.
       Ako je pravomoćnim rješenjem obustavljen kazneni, odnosno prekršajni postupak pokrenut protiv radnika ili je pravomoćnom presudom radnik oslobođen odgovornosti, radniku će se vratiti obustavljeni dio plaće od prvog dana udaljenja.
      Osoba koja je pravomoćno osuđena, odnosno protiv koje je pokrenut kazneni postupak za neko od kaznenih djela iz stavka 1. ovoga članka ili prekršajni postupak za neko od prekršajnih djela iz stavka 3. ovoga članka, ne može obavljati poslove u dječjem vrtiću niti kao vanjski suradnik dječjeg vrtića.
      U Dječjem vrtiću ne mogu raditi ni osobe kojima je izrečena zabrana rada ili im je prestao radni odnos zbog nezakonitog i/ili neprofesionalnog postupanja na štetu prava i interesa djece.
     Radni odnos u dječjem vrtiću ne može zasnovati osoba koja ima izrečenu mjeru za zaštitu dobrobiti djeteta sukladno posebnom propisu.
XV SINDIKAT I RADNIČKO VIJEĆE
Članak 76.

Utemeljenje radničkog vijeća i sindikata u Dječjem vrtiću je slobodno.

XVI  JAVNOST RADA

Članak 77.
Rad Dječjeg vrtića je javan. 
Objavljivanjem Statuta i općih akata o uvjetima i načinu rada Dječjeg  vrtića kao javne službe  na oglasnoj ploči Dječjeg vrtića, kao i davanje informacija u sredstvima javnog priopćavanja, upoznaje se javnost odnosno roditelji, skrbnici, građani i druge pravne osobe s organizacijom rada Dječjeg vrtića, uvjetima i načinom ostvarivanja programa rada Dječjeg vrtića, te radom Dječjeg vrtića kao javne ustanove.

Dječji vrtić obvezan je omogućiti pristup informacijama sukladno Zakonu o pravu na pristup informacijama i to :
   1.  pravodobnim objavljivanjem informacija o svome radu na primjeren i dostupan način,  odnosno na internetskim stranicama  ili u javnom glasilu i Središnjem katalogu službenih dokumenata Republike Hrvatske, radi informiranja javnosti,
   2. davanjem informacije korisniku koji je podnio zahtjev na jedan od sljedećih načina:
    -  neposrednim davanjem informacije,
    -  davanjem informacije pisanim putem,
    -  uvidom u dokumente i izradom preslika dokumenata koji sadrže   

        traženu informaciju
    -  dostavljanjem preslika dokumenta koji sadrži traženu informaciju,
    -  na drugi način koji je prikladan za ostvarivanje prava na pristup 
        informaciji.
Članak 78
Dječji vrtić je dužan dati svakom korisniku na njegov zahtjev obavijest o uvjetima i načinu pružanja svojih usluga i obavljanju poslova iz svoje djelatnosti, te davati  potrebne podatke i upute u primjerenom roku, sredstvima javnog priopćavanja, a na njihov zahtjev davati informacije o obavljanju svoje djelatnosti i omogućiti im uvid u odgovarajuću dokumentaciju. Dječji vrtić će uskratiti davanje informacija odnosno uvid u dokumentaciju ako je ona zakonom ili Statutom određena kao službena, poslovna, znanstvena ili umjetnička tajna te kad se odnosi na osobne podatke fizičkih osoba. 
Članak 79.

Informacije i podatke o obavljanju djelatnosti ili uvid u dokumentaciju Dječjeg vrtića sredstvima javnog priopćavanja i drugim pravnim osobama može dati samo ravnatelj  ili radnik  Dječjeg vrtića kojeg on ovlasti.
XVII  PROFESIONALNA I POSLOVNA TAJNA

Članak 80.

Podatke koji se smatraju poslovnom tajnom dužni su čuvati svi djelatnici

Dječjeg vrtića i po prestanku radnog odnosa.

U navedene podatke ubrajaju se tako proglašeni dokumenti od strane

ravnatelja ili nadležnih tijela, mjere u slučaju nastanka izvanrednih okolnosti, podatci koji se odnose na obranu, fizičku i tehničku zaštitu djelatnika i imovine Dječjeg vrtića.

Profesionalnom tajnom smatra se sve što djelatnici Dječjeg vrtića saznaju o djeci, roditeljima odnosno skrbnicima, a čije bi iznošenje štetilo istima.

Povrede poslovne i profesionalne tajne predstavljaju teže povrede radne

obveze.

XVIII  NADZOR

Članak 81.

Nadzor nad provedbama Zakona o predškolskom odgoju i obrazovanju  i propisa donesenih na temelju tog zakona obavlja Ministarstvo nadležno za obrazovanje.

Inspekcijski nadzor provodi prosvjetna inspekcija u skladu s posebnim

zakonom.

Stručno-pedagoški nadzor nad radom odgojitelja i stručnih suradnika provode u granicama djelokruga Ministarstva nadležnog za obrazovanje, stručno-pedagoški nadzornici i druge stručne osobe koje ovlasti ministar nadležan za obrazovanje.

Zdravstveno-inspekcijski nadzor nad primjenom i izvršenjem Zakona o

predškolskom odgoju i obrazovanju, u dijelu koji se odnosi na prehranu djece, obavlja Ministarstvo nadležno za zdravstvo – sanitarna inspekcija.

Nadzor nad stručnim radom u primjeni Zakona o predškolskom odgoju i

obrazovanju, u dijelu koji se odnosi na socijalnu skrb djece organizira i provodi Ministarstvo nadležno za socijalnu skrb.

XIX ZAŠTITA OKOLIŠA

Članak 82.

Dječji vrtić u odgojno obrazovnom programu naročito pozornost posvećuje
odgoju djece glede čuvanja i zaštite čovjekova okoliša.

Program o provedbi zaštite okoliša sastavni je dio godišnjeg plana i programa rada.
XX  ZAVRŠNE ODREDBE

Članak 83.

Ovaj Statut donosi Upravno vijeće Dječjeg vrtića Bubamara Kalinovac uz prethodnu suglasnost Osnivača Općinskog vijeća općine Kalinovac.
Osnivač Općinsko vijeće općine Kalinovac dalo je  suglasnost  na Statut KLASA: 601-02/23-01/45, URBROJ:  2137-69-23-1  dana  09. svibnja, 2023. godine.
 KLASA: 601-02/23-01/45
 URBROJ: 2137-69-23-2
Kalinovac,  26.05.2023. godine
                                                                                                      PREDSJEDNIK 

                                                                                                UPRAVNOG VIJEĆA                                                        
                                                                               ____________________     

Članak 84.

Ovaj Statut  stupa na snagu osmog dana od dana objave na oglasnoj ploči Dječjeg vrtića Bubamara Kalinovac,
Statut je objavljen na oglasnoj ploči dana 29.05.2023. godine, i stupio je  
na snagu dana  05.06.2023. godine.
Članak 85.

Stupanjem na snagu ovog Statuta prestaje važiti Statut Dječjeg vrtića Bubamara Kalinovac,  KLASA: 012-03/13-01/01, URBROJ: 2137-69-13-01 od  29.10.2013. godine te Izmjene  i dopune Statuta Dječjeg vrtića Bubamara Kalinovac : KLASA 601-02/22-01/18,  URBROJ: 2137-69-22-2,  od 13.  lipnja 2022. godine.
                                                                                                     RAVNATELJ                                                                                                             

                                                                                                      ___________________                                                                                                                                                        

